2 Korintiërs 2 | Aanlyn Bybel | Nuwe Wêreld-vertaling
Genesis Eksodus Levitikus Numeri Deuteronomium Josua Rigters Rut 1 Samuel 2 Samuel 1 Konings 2 Konings 1 Kronieke 2 Kronieke Esra Nehemia Ester Job Psalms Spreuke Prediker Hooglied van Salomo Jesaja Jeremia Klaagliedere Esegiël Daniël Hosea Joël Amos Obadja Jona Miga Nahum Habakuk Sefanja Haggai Sagaria Maleagi Matteus Markus Lukas Johannes Handelinge Romeine 1 Korintiërs 2 Korintiërs Galasiërs Efesiërs Filippense Kolossense 1 Tessalonisense 2 Tessalonisense 1 Timoteus 2 Timoteus Titus Filemon Hebreërs Jakobus 1 Petrus 2 Petrus 1 Johannes 2 Johannes 3 Johannes Judas Openbaring 1 2 3 4 5 6 7 8 9 10 11 12 13
2 Korintiërs 2:1-17
2 Want dít het ek by myself besluit, om nie weer in droefheid+ na julle toe te kom nie. 2 Want as ek julle bedroef maak,+ wie is daar dan om my op te beur, behalwe die een wat deur my bedroef gemaak word? 3 En daarom het ek juis dit geskryf, sodat ek, wanneer ek kom, nie bedroef sal word+ weens diegene oor wie ek my behoort te verbly nie;+ want ek het vertroue+ in julle almal dat die vreugde wat ek het, dié van julle almal is. 4 Want uit groot verdrukking en hartsbeklemming het ek met baie trane+ aan julle geskryf, nie sodat julle bedroef gemaak sou word nie,+ maar sodat julle sou weet van die liefde wat ek in die besonder vir julle het. 5 As iemand dan nou droefheid veroorsaak het,+ het hy nie vir my bedroef gemaak nie, maar—om my nie te kras uit te druk nie—in sekere mate vir julle almal. 6 Hierdie bestrawwing+ wat deur die meerderheid gegee is, is voldoende vir so iemand, 7 sodat julle hom nou daarenteen goedgunstig moet vergewe+ en vertroos, sodat so iemand nie dalk op die een of ander wyse deur sy oormatige droefheid verswelg word nie.+ 8 Daarom vermaan ek julle om julle liefde vir hom te bevestig.+ 9 Want ook met dié doel skryf ek om die bewys van julle te verkry, of julle in alles gehoorsaam is.+ 10 Enigiets wat julle iemand goedgunstig vergewe, vergewe ek ook.+ Trouens, wat my betref, wat ek ook al goedgunstig vergewe het, as ek enigiets goedgunstig vergewe het, was om julle onthalwe voor Christus se aangesig; 11 sodat Satan nie die oorhand oor ons sal kry nie,+ want ons is nie onkundig omtrent sy planne nie.+ 12 En toe ek in Troas+ aangekom het om die goeie nuus oor die Christus bekend te maak en daar vir my ’n deur oopgemaak is in die Here,+ 13 het ek geen verligting in my gees gekry nie, omdat ek my broer Titus+ nie gevind het nie, maar ek het van hulle afskeid geneem en na Masedoʹnië vertrek.+ 14 Maar aan God die dank, wat ons altyd in gemeenskap+ met die Christus in ’n triomftog meevoer+ en die geur van die kennis van hom deur middel van ons op elke plek waarneembaar maak!+ 15 Want vir God is ons ’n soet geur+ van Christus onder dié wat gered word en onder dié wat vergaan;+ 16 vir laasgenoemdes ’n geur wat uit die dood uitgaan tot die dood,+ vir eersgenoemdes ’n geur wat uit die lewe uitgaan tot die lewe. En wie is voldoende bekwaam vir hierdie dinge?+ 17 Ons is; want ons is nie smouse van die woord van God+ soos baie mense nie,+ maar uit opregtheid, ja, as van God gestuur, ten aanskoue van God, in gemeenskap met Christus, spreek ons.+